孫思克

孫思克  ， 字藎臣 、 號復齋 ， 遼寧廣寧人 ， 漢軍正白旗 ， 清朝軍事將領 。 孫得功之子 。 孫思克初爲王府護衛 。 順治八年 （ 1651年 ） ， 任牛錄額真 （ 佐領 ） 、 刑部理事官 。 順治十一年 （ 1654年 ） ， 任甲喇額真 （ 參領 ） 。 康熙二年 （ 1663年 ） ， 升任陝西甘肅總兵 ， 駐涼州 。 康熙十五年 （ 1676年 ） ， 升任涼州提督 ， 授世職一等阿達哈哈番 （ 三等輕車都尉 ） 。 次年 ， 進三等阿思哈尼哈番 （ 三等男 ） 。 康熙二十二年 （ 1683年 ） 因之前主張暫緩進兵四川而被追責 ， 罷提督 ， 並奪世職 ， 留任甘肅總兵 。 康熙二十三年 （ 1684年 ） ， 出任甘肅提督 。 康熙三十一年 （ 1692年 ） ， 加太子少保 ， 授世職拜他喇布勒哈番 （ 騎都尉 ） ， 並加振武將軍 。 康熙三十七年 （ 1698年 ） ， 因平定噶爾丹之功而加拖沙喇哈番 （ 雲騎尉 ） 。 康熙三十九年 （ 1700年 ） 去世 ， 贈太子太保 ， 還之前所革世職並贈一等阿思哈尼哈番兼拖沙喇哈番 （ 一等男兼一雲騎尉 ） ， 諡襄武 。 雍正十年 （ 1732年 ） ， 入祀賢良祠 。 乾隆三十二年 （ 1767年 ） ， 命世襲罔替 。 孫思克之妻計氏爲敖漢固倫公主之女 ， 有子孫承運 、 孫承恩 ， 先後襲爵 。 其子孫承運娶康熙帝十四女和碩愨靖公主 。 另有女嫁郎廷極爲妻 。